María Antonina Sanjurjo Aranaz

**María Antonina Sanjurjo Aranaz** (Santiago, Coruña, 1910eko uztailaren 6a &ndash; Vigo, Pontevedra, 1939ko urriaren 31) belar-hockeyko jokalaria izan zen, galiziar kirolaren aitzindaria, 1932an *Atlántida Hockey Club de Vigo* sortu zuena eta Galizian belar-hockeyaren "ama" izendatu zutena.

## Biografia 
### Sanjurjo familia 
Sanjurjo familia oso ezaguna zen Vigon. Antoninaren aitona, Antonio Sanjurjo Badía, Vigon finkatutako enpresaburua izan zen, lehen itsaspeko galiziarraren asmatzailea, tokiko politikan ere parte hartu zuena. Antonio Sanjurjok bi alaba (Ramona eta Carmen) eta hiru seme (Antonio, Manuel eta Fernando) izan zituen.  Antoniok, ontzigintzako ingeniariak, Sanjurjo enpresak hartu zituen bere gain Vigon, eta Manuelek (Antoninaren aitak) Santiagoko *La Regiona*l autobus-enpresaren ardura hartu zuen. Manuel Sanjurjo Santiagora joan zen bizitzera ezkondu zenean. Urte batzuk geroago bere anaia Antonio hil egin zen, ondorioz, *La Regional* saldu zuen eta Vigora itzuli zen bere familiarekin, aitaren enpresez arduratzeko.

Antonina, Manuel Sanjurjo Otero eta María Aranaz Elicesen alaba, hamahiru neba-arreben artean bigarrena izan zen (Manuel, María Antonina, Concepción, María del Carmen, Ramona, Teresa, Filomena, Margarita, Fernando, María Milagros, María Jesús, María Pilar y Dolores) eta Vigon hazi zen.

Estatu Batuetan bizi zenean, ikasketak zabaltzeko bidaiatu baitzuen, tuberkulosiak jota gaixotu zen, eta Vigora itzuli behar izan zuen, non 1939ko urriaren 31n hil zen, hogeita bederatzi urte zituela.

### Prestakuntza akademikoa eta karrera profesionala 
Maria Antoninak Merkataritza Peritajea ikasi zuen Vigon, eta 1929an Merkataritzako Lanbide Eskolan lortu zuen titulua. 1930ean Coruñako Merkataritza Goi Ikasketen eskolan merkataritza-irakasle titulua lortu zuen. Ondoren, Madrilera joan zen ikasketekin jarraitzeko, eta 1931-1932 ikasturtean *Residencia de Señoritas* ikastetxean kokatu zen. Unibertsitate Zentraleko Zuzenbide Fakultatean eta Madrilgo Goi Merkataritza Ikasketen Eskolan matrikulatu zen, Zuzenbideko hainbat ikasgai ikasiz eta Aktuarial espezialitatean graduatuz. Vigora itzulita, 1932-1933 ikasturtean Geografia Katedrako irakasle laguntzaile gisa aritu zen Vigoko Merkataritzako Lanbide Eskolan.

*Residencia de Señoritas*-ekin zuen loturari esker, harreman estua izan zuen Amerikako unibertsitateekin, eta 1934-1935 ikasturtean, María Antoninak ikasketa-poltsa bat jaso zuen Northamptongo Smith Collegerako (Massachusetts, AEB), Ikasketa eta Ikerketa Zientifikoak Zabaltzeko Batzordeak babestuta.

Hurrengo ikasturtean, 1935-1936 ikasturtean, poltsa bat lortu zuen Clark Universityn, non Geografia ikasi eta "master" titulua lortu zuen. Tesia egiten zuen bitartean, 1936ko eta 1938ko ikasturteetan irakasle aritu zen *New Jersey College for Women* ikastetxean. 1938an, *An Approach To The Colonial Evaluation Of The French West Indies And French Guiana* ikerketarekin doktoratu zen, Clark Unibertsitateko Geografia Sailean.

### Konpromiso politikoa 
Galiziarekin zuen konpromisoak unibertsitateko emakumeen manifestu bat sinatzera eraman zuen, *Partido Galeguista-*ren aldeko botoa eskatuz. Talde hau Galiziako onenetakoa izan zen eta birritan gainditu zuen Espainiako Txapelduna, Madrilgo "Club de Campo".

Prentsan agertu ziren lehen urteetako jokalariak honako hauek izan ziren: Margarita Alonso, María Antonina Sanjurjo, Gloria López, María Teresa Casabuena, Rosita Canellas, Lolita Santoro, Gloria Tapias, Tata Morales, Quinocha de Haz, Luz Vizcaíno, Carmela Sanjurjo (kapitaina), Margarita Tapias, Teresa Jáudenes, Minucha Tapias, Margarita Pardo, Nini Pérez Riveiro, Chicha Aymeric eta Tere Sanjurjo.
* 2010ean, *Vigoko Emakumearen Kontseiluak* Vigoko bizitzako hainbat arlotan eragina izan zuten hogeita zazpi emakume-izen proposatu zituen, Vigoko historian sartzeko. Horien artean María Antonina Sanjurjo Aranaz ageri da, "Vigoko emakumeek Galiziako emakume guztiei eta gizonei belar-hockeyan aurrea hartzeko funtsezko eragile" gisa.

## Erreferentziak 
## Bibliografia 
* Giráldez Lomba, Antonio (2010). *200 memorias de Vigo*. Caixanova, Faro de Vigo e Alcaldía de Vigo. p. 119. VG 955-2010. 
* Rodríguez Rodríguez, Anaír. *Pioneras 2: gallegas que abran camino* (1. edizioa: 2019ko otsaila).). Habea. ISBN ά9121-464-9. OCLC 1135271442

## Kanpo estekak